Document ID: /roh_data/filtered/swiss_laws_in_ROHinterleaved.jsonl.gz/30680

This text was translated from FR into Rumantsch Grischun.

Les allocations familiales versées aux personnes sans activité lucrative sont financées par les cantons. Les cantons peuvent prévoir que ces personnes paient une contribution fixée en pour cent des cotisations dues à l’AVS, si celles-ci dépassent le minimum prévu par l’art. 10 LAVS. RS 831.10

Ils supplements da famiglia per persunas senza activitad da gudogn vegnan finanziads dals chantuns. Ils chantuns pon prevair che persunas senza activitad da gudogn ston pajar ina contribuziun en pertschients da lur contribuziuns da la AVS, sche questas contribuziuns surpassan la contribuziun minimala tenor l’artitgel 10 LAVS. SR 831.10